Իդա Քար

Իդա Քար (իրական անունը՝ Իդա Մելքոնի Քարամյան, ), հայ լուսանկարիչ, հայտնի է հատկապես արվեստագետների և գրողների իր ստեղծած դիմանկարներով։

 Կենսագրություն 
Իդա Քարամյանը ծնվել է 1908 թվականի ապրիլի 8-ին Տամբովում, Մոսկվայի շրջանում, հայ ծնողների ընտանիքում։

1928 թվականին սկսել է ուսումը Փարիզում, որտեղ նրա վրա մեծ տպավորություն են թողել ավանգարդ շարժումները։ Հետագայում Կահիրեյում, որտեղ 1933 թվականին մեկնել է ամուսնու հետ, ստեղծել է իր լուսանկարչական պրակտիկան՝ «Իդաբել»-ը։

1945 թվականին տեղափոխվել է Լոնդոն իր երկրորդ ամուսնու՝ արվեստագետ և քննադատ Վիկտոր Մուսգրեյվի հետ (լոնդոնյան «Gallery One» սրահի տերը)։ Լուսանկարել է հայտնի նկարիչների և գրողների,  1954 թվականին ցուցադրվել է «Քառասուն արվեստագետներ Փարիզից ու Լոնդոնից» ցուցահանդեսում ։

Քարի հաջողության գագաթնակետն է եղել 1960 թվականին Ուայթչեյպել պատկերասրահում անհատական ցուցահանդեսը։

2011 թվականին Լոնդոնյան Դիմանկարների ազգային պատկերասրահը կազմակերպել է Իդա Քարի գործերին նվիրված ցուցադրություն՝ «Իդա Քար. Բոհեմի Լուսանկարիչ» խորագրով։ Իդա Քարի ամենամոտ օգնականի՝ Ջոն Քուզինսի ընտանիքն աջակցել է այս ցուցահանդեսի կայացմանը։

 Մատենագիտություն 
 Williams, Val, Ida Kar: Photographer (1989) Virago Press ISBN 978-1-85381-104-3
 Rosemont, Penelope 'Ida Kar', in Surrealist women: an international anthology (1998) (p. 189) University of Texas Press ISBN 978-0-292-77088-1
 Freestone, Clare and Wright, Karen Ida Kar: Bohemian Photographer (2011) National Portrait Gallery ISBN 978 1 85514 4224

 Ծանոթագրություններ 

 Արտաքին հղումներ 
 Իդա Քար՝ Բոհեմի Լուսանկարիչը - «National Portrait Gallery» 2011թ.֊ի ցուցահանդեսի կայքը
 Իդա Քարի լուսանկարները ԲիԲիՍի-ի կայքում

Կատեգորիա:Հայ լուսանկարիչներ
Կատեգորիա:20-րդ դարի նկարչուհիներ
Կատեգորիա:Բրիտանացիներ հայկական սերմամբ
Կատեգորիա:Կին լուսանկարիչներ